Vereenigde Oostindische Compagnie
Kongsi Dagang atawa Parusahaan Hindia Timur Belanda (Vereenigde Oostindische Compagnie atawa disingkat VOC) nang didiriakan pas tanggal 20 Maret 1602.[1] VOC adalah pasakutuan dagang asal Balanda nang baisi monopoli gasan aktipitas pardagangan di Asia. Disambat Hindia Timur lantaran ada pulang Geoctroyeerde Westindische Compagnie nang marupakan pasakutuan dagang gasan kawasan Hindia Barat. Parusahaan ngini dianggap sabagai parusahaan multinasiunal tataimbaian di dunia [2] sakakli marupakan parusahaan tatambaian nang maungkay sistim pambagian saham.[3]
Magun sabujurnya VOC marupakan sabuting pasakutuan badan dagang haja, tagal badan dagang ngini istimiwa lantaran dihambin ulih nagara wan dibari fasilitas wan hak-hak istimiwa (octrooi).[1] Misalnya VOC kawa baisi tentara, baisi mata uang, tatawaran lawan nagara lain hingga manyatakan perang.[1] Banyak pihak manyambat VOC sabagai nagara di dalam negara. VOC baisi anam palih (Kamers) di Amsterdam, Middelburg (gasan Zeeland), Enkhuizen, Delft, Hoorn, wan Rotterdam.[4] Delegasi matan ruang ini takumpul sabagai Heeren XVII atawa 17 tuan.[5] Kamers manyumbangakan delegasi ke dalam pitung walas sasuai lawan proporsi modal nang bubuhannya bayarkan; delegasi Amsterdam bajumlah lapan.
Di kalangan urang Indunisia bahkan juwa di Malaysia, VOC baisi sambatan dipinandui Kompeni atawa Kumpeni.[6] Istilah ini baasal matan kasalahan urang Indunisia wayah manyambat compagnie dalam basa Balanda nang marujuk pada makna parusahaan[7]. Tapi rakyat Nusantara labih maminandui Kompeni sabagai tentara Balanda lantaran panindasannya wan pamarasan lawan rakyat Nusantara nang sama kaya tentara Balanda. VOC jua baisi tujuan hagan mampartahanakan monopolinya lawan pardagangan rempah-rempah di Nusantara.[8]
Rujukan[babak | babak asal mulanya]
- ^ a b c "Hari Ini VOC Berdiri". Historia - Majalah Sejarah Populer Pertama di Indonesia (dalam bahasa Inggris). Diakses tanggal 2019-08-21.
- ^ http://www.kb.nl/themas/geschiedenis-en-cultuur/koloniaal-verleden/voc-1602-1799 VOC at the National Library of the Netherlands (in Dutch)
- ^ Mondo Visione web site: Chambers, Clem. "Who needs stock exchanges?" Exchanges Handbook. -- retrieved 21 August 2011.
- ^ Boxer, C.R (1983). Jan Kompeni: Sejarah VOC dalam Perang dan Damai 1602-1799. Sinar Harapan.
- ^ "Riwayat di Balik Berdirinya Kompeni Dagang VOC". Historia - Majalah Sejarah Populer Pertama di Indonesia (dalam bahasa Inggris). Diakses tanggal 2019-08-21.
- ^ "Inilah Asal Usul Kata "Kompeni"". Berdikari Online (dalam bahasa Indonesia). 2018-11-21. Diakses tanggal 2019-08-21.
- ^ "Inilah Asal Usul Kata "Kompeni"". Berdikari Online (dalam bahasa Indonesia). 2018-11-21. Diakses tanggal 2019-08-21.
- ^ "Kekuasaan VOC di Indonesia". webcache.googleusercontent.com. Diakses tanggal 2021-02-14.
lim_Latn bjn_Latn bjn_Latn bjn_Latn zsm_Latn bjn_Latn lim_Latn eng_Latn zsm_Latn bjn_Latn zsm_Latn zsm_Latn bjn_Latn